(jaapani keeles) Mida ma ka ei teeks, ikka sama jama.
Nad teevad mulle alati kambaka.
Hei, ära ole piripill!
See on piinlik.
Pisarad tulevad ise silma.
Järgmine kord pillivad juba nemad.
Seda ütled sa alati, aga me ei võida kunagi.
Sest sa annad alati alla!
Ma ütlesin sulle, sedasi…
(korea keeles) Noa!
Nägemist! Täna tuleb pidu.
Ära unusta mulle oma tädi riisikooke tuua!
Paps!
Eest! Küüslaugu hais käib üle pea.
Noa, ära ole selline.
Täna ei tähista me ainult sinu väikevenna pärast.
Saa aru,
et veel hiljuti surid paljud meie lapsed enne esimest sünnipäeva.
See tähistamine on meie kõigi pärast.
Ma ei tea.
Tundub, et kõik on alati tema pärast.
Noa,
sina oled nüüd vanem vend.
Su vend loodab paljudes asjades sinu peale.
Kas sa vannud, et ka minul oli esimene sünnipäevapidu?
Kuidas ma saaksin sellise asja kohta valetada?
Meil oli siis palju raskem,
aga sa ei tundnud millestki puudust.
Selle eest võid oma ema tänada.
Ja sa oled täiesti kindel, et ma valisin punase lõnga?
Sa ei kujuta ette, kui suurt rõõmu see meile tegi.
Aga minu tulevik pole tegelikult põnev, eks ole?
Miks ma vibu ja noolt ei valinud?
Noa,
usu mind, pikk elu pole midagi tühist.
Loodan, et Mozasu valib mündid.
Tal on kerjus kõhus ja ta peab rikkaks saama.
Paps, miks sa naerad? Ma räägin tõsiselt.
Sa peaksid selle eest palvetama.
Aitäh, et tulite meie poja esimest aastat tähistama.
Nagu näete, tal läheb väga hästi.
Issand on meid õnnistanud.
See doljabi traditsioon
seob meid mitte ainult teie kõigiga, vaid ka nendega, kes olid enne…
Aitab jutust.
Hoia seda oma jutluste jaoks.
Minu vend tahab mu poja tulevikku avastada.
Kuidas ma saaksin keelduda?
Mozasul on aeg oma saatus valida.
Kas ma ei saa tema eest valida?
Mozasu, valime!
MIN JIN LEE ROMAANI AINETEL
Nii,
see on lähedal.
Lõpp.
Ma valmistuksin selleks.
Kas tal… on suured valud?
Ta ei ütle meile.
Jah.
Tohutu valu.
Võime talle morfiini anda.
Aga ma pean hoiatama,
et tema valu leevendamine nõuab doosi,
mille järel ta keha on meiega,
aga vaim ei tarvitse enam olla.
Ei, ma ei taha, et ta selline oleks.
Aga Etsuko, mis on Hanale parim…
Ära sega vahele!
Aeglasemalt nüüd!
Te trambite üksteise otsas
ja peame kellegi maast üles korjama.
Siin on liiga palju inimesi.
Emme!
Mis on? Kas said viga?
Ootasin ligi tund aega.
Miks ta ei tulnud?
Mis mõttes?
Kas isa ei tulnud sulle kooli järele?
Ema, vaata.
Seal toimub midagi.
Vabandust. Palun vabandust.
Kas sinna vaatasite?
Ta olevat reetur.
Pr Baek!
Kus mu mees on?
Ta vahistati.
Vahistati?
Miks?
Nad ei ütle.
Ainult niipalju, et väga tõsise kuritöö eest.
Kus ta praegu on?
Teda kuulatakse kohalikus jaoskonnas üle.
Nad ajasid ta kellegagi segi.
Ma pean kohe tema juurde minema.
Laps, kuula mind.
Need mehed tulid siia just Isaki otsima.
Tead, mida see tähendab?
Seda, et keegi koputas tema peale.
Sa pead ettevaatlik olema
ja pead palvetama.
Noa,
otsi oma onu üles ja too ta jaoskonda.
Kas saad hakkama?
Mine.
Noa, mida sina siin teed?
Tule! Paps vahistati. - Vahistati?
Ta vahistati? - Viidi jaoskonda.
Emme on seal.
Pean ülemusele ütlema.
Oota siin.
Saime ühe tunni.
Aitame su isa välja.
See on arusaamatu.
Kuidas see võimalik on?
Sa sõlmisid tehingu.
Miks nad sind vallandasid?
Ta muutis viimasel hetkel meelt.
Aga miks?
Sest mina käskisin.
Miks küll?
Ma tahtsin.
Ma ei saa sellest aru, aga piisab.
Sõida Ameerikasse tagasi, selge?
Ma ei saa sõita.
Jäin viisast ilma.
Mida me siis teeme?
Ameerika pole lahendus. See on fantaasia.
Mis mõttes?
Paps, keegi ei võta mind enam tööle.
Ainus, kes minuga koostööd teeb,
on Yoshii-san.
Ta käis mind ükspäev vaatamas.
Ta kuulis, mis juhtus.
Mul ükspuha, mida ta pakub.
Ära tee temaga tegemist!
Ta tahab avada pachinko salonge…
Pachinko? Sina?
Sa oled vanaemaga alati öelnud, et see pole häbiasi…
Minule mitte, aga mu pojale?
Ma tean, millist jama Yoshii sulle ajas.
Ta ütles, et see on seaduslik äri,
eks ole ju?
Tead, miks ma seda tean?
Sest tema vanaisa ütles kunagi mulle sedasama.
Ka mina tahtsin liiga kiiresti liiga palju saavutada.
Aga tänu sinu emale ja vanaemale pääsesin ma sellest.
Kes teab, mis oleks ilma nendeta saanud.
See oli ammu.
Mamoru Yoshii polnud seotud…
Veri on sama!
Pojapoeg on alati oma vanaisasse.
Jabur jutt.
Ma ei luba sul seda teha!
Ka kõigi maailma rikkuste eest…
Sa räägid nii, nagu raha ja edu poleks olulised.
Ma ei ütle seda.
Saan aru,
aga sinu unistustest
minule ei piisa.
Noa, mida nad räägivad?
Papsi kuulab üle mingisugune „kõrgem politsei“.
Ta ütleb, et paps on nõrk ja sureks vanglas.
Mis toimub?
Onul on probleeme.
Ta ütleb, et paps võib koju minna, kui ta süütu on,
aga kui ta süüdi on…
Nüüd ta ütles, et aitab.
Teised inimesed ootavad.
Ma lähen oma ülemusele selgitama.
Ta saab vihaseks, kui kuuleb, kuidas mind koheldi.
Ja siis ta aitab meid?
Isak pääseb õhtuks koju?
Minu vend ei maga ainsatki ööd vangikongis.
Isakiga seda ei juhtu.
Mitte kunagi.
Mis nägu see nüüd on?
Mida ma ütlesin?
Sa tood papsi koju.
Muidugi. Ma toon ta kohe tagasi.
Vabandust, proua.
Üks hetk.
Mis vaja?
Kas teie mees võeti ka kinni?
Minu õemees.
Kolme kuu eest.
Kolme kuu?
Ja te pole teda enam näinud?
Ei.
Millal teie mees vahistati?
Täna hommikul.
Aga tehti mingi hirmus viga.
Ta on kõigest pastor, ei tegele poliitikaga.
Te olete pastor Baeki naine.
Kuidas…
Kuidas te mu meest tunnete?
Mitte siin.
Noa, lähme.
Kas spioonid on tõesti kõikjal?
Eriti nüüd, kui nad sõjaks valmistuvad.
Aga kuskil käib ju alati mingi sõda.
Kuidas see meid siin puudutab?
Kas meie ei saa alati vastu päid ja jalgu?
Teie abikaasa õpetas meile seda.
Kas te tundsite mu meest hästi?
Minu õemees tundis teda hästi.
Algul ta kahtlustas teie meest,
nagu ka teised mehed siinsetes vabrikutes.
Aga pastor pälvis nende usalduse, isegi nende armastuse.
Ta õpetas meestele, et koos oleme me tugevamad.
Me polnud harjunud nii vägevaid sõnu kuulma.
Ta tegi meid nii uhkeks.
Minu mees tegi seda?
Tema jah.
Ja kuigi meie kõhud olid tühjad,
saime ta lootusest isu täis.
Aga mida me nüüd teeme?
Kui vana sa oled?
Seitsmene.
Poisil peab isa olema.
Tulge nüüd.
Me peame Hasegawa-san'ile rääkima, mis juhtus.
Kes see on? - Te ei tea isegi Hasegawat?
Tundub, et ma ei tea midagi.
Sel juhul on teil aeg kohtuda.
Emme!
Mille eest ta vahistati?
Tahaksin ise ka teada.
Politsei ei öelnud põhjust.
Tavaliselt öeldakse vahistamise põhjus.
Ma teadsin, et saate aru, Shimamura-san.
See on täiesti naeruväärne.
Panna minu vend nende ebapatriootlike inimeste sekka…
Mida sa ütlesid? Ebapatriootlike?
Jah, see on arusaamatu, eks?
Minu vend poleks eluilmaski millegi sellisega seotud.
Sa ei öelnud, et see on poliitiline kuritegu.
Aga minu vend on süütu.
Politsei arust mitte. - Ma vannun…
Sa oled tema vend. Mida muud sa öelda saaksid.
Sa paned mu keerulisse olukorda.
Teised töötajad austavad sind.
Aga oma vere vastu ei saa.
Sinu soontes voolab sama veri, mis sinu vennas.
Palun, ma vajan seda tööd. Minu pere sõltub minust.
Vabandust, aga ma pean su vallandama.
Kuule…
Ma tahan, et sa midagi teeksid.
Mida iganes.
Kui mind enam pole,
siis hoolitse mu ema eest.
Hana.
On sul hirm?
On küll.
Ma ei arvanud kunagi, et see nii lõpeb.
Siin,
selles näruses palatis.
Aga Hawaii…
See oleks olnud võrratu surm.
Jalad sooja liiva sisse vajumas.
Lainemüha mind lohutamas.
Aga küllap teeb kõik sama välja.
Surm on surm.
Ma põgenesin, Solomon. Lasin kõigel raisku minna.
Ma ei taha, et sina seda teeksid.
Anna andeks.
Miks sa vabandust palud?
Ma jätsin su maha. Anna andeks.
Anna andeks, et ma sind varem üles ei otsinud.
Mängisin alati nende reeglite järgi.
Ma tegin kõike nii, nagu nad tahtsid.
Ja nad tegid sind lolliks, eks ole?
Jah.
Nad tegid mind lolliks.
Solomon.
Sul on aeg enda haletsemine lõpetada.
Aitab.
Kahma kõik endale. Ükskõik, mis hinnaga.
Ära halasta neile.
Sest kas nemad on meile kunagi halastanud?
Käigu nad perse.
Tee seda minu pärast.
Meie pastor võeti kinni.
Hasegawa ja tema tütar on ennast vahistamiste algusest peale peitnud.
Minge rääkige temaga. Tema teab vastuseid.
Ta ütles, et istu.
Ta ütles, et näen papsi moodi välja.
Isa rääkis sinust väga palju.
Naine ütles, et oled nagu tema õde.
Selge.
Aga teie olete mulle võõrad.
Ta pole kumbagi teist maininud.
Paps ei tahtnud, et nende kohta teame.
Meie kaitsmiseks
pidi ta neid maailmu lahus hoidma.
Midagi sellist.
Aga mis koht see on?
Kes te tegelikult olete?
Tema on professor ja…
mingi… nagu kommunist või?
Tema ja isa unistasid sellest, et ühendavad teiste riikide töölisi.
Et võidelda rahu ja õiglase palga eest.
See on siis tõsi.
Te töötate mõlemad keisri vastu.
Keiser võitleb nende vastu.
Niisiis,
mis meist nüüd saab?
Teie õgisite ennast nendest unistustest täis.
Aga kes meile toidu lauale toob
või meie lapsi riietab?
Kas te üldse mõtlesite meie peale?
Ta ütles, et paps tegi seda sinu ja minu pärast.
Kuidas sa julged minuga nii rääkida?
Vaata oma käsi.
Need pole päevagi tööd teinud.
Mis õigusega
sa mulle ütled, et mu hirmudel pole tähendust?
Meil pole selleks aega.
Me peame su isa koju tooma.
Me ei leia teda.
Ta valetab!
Ta ütles, et isa ei tule koju, sest ta reedeti!
Mamps, politsei!
Tore.
Meist saavad head partnerid.
Ma ei tulnud siia pachinko'st rääkima.
Colton Hotels on endiselt mängus.
Ma oletan, et sul on plaan? Räägi.
Colton ja Abe-san
on projekti juba ligi kümme miljardit jeeni matnud.
Aga neil pole lihtne ümbritsevaid kinnistuid kiiresti maha müüa,
kui nii oluline maalapp on puudu.
See on võimalus, millega saab teenida.
Sest selle naise maa ostja võib ükskõik kui palju küsida.
Ja miks sa arvad, et ta seekord sulle müüb?
Ta ei müügi. Ma tean seda.
Aga teie…
Teil on oma nipid, eks ole?
Sundige ta müüma.
Mina müün edasi Coltonile ja Abe-san'ile.
Ja ma lüpsan neid täiega. See on eesmärk.
Kas sa näed seda kõike?
Aga kui ütlen, et kahe aasta pärast
on selle maa väärtus neljandik praegusest?
Võimatu.
Mis on selle eest tagatiseks pandud?
Tavaliselt firma mõni teine vara.
Aga kui ma ütlen, et pangad on maa tagatiseks võtnud?
See on pöörane.
Ometi on see tõsi.
Kõik on arust ära.
Õgivad ennast täis ja arvavad, et pidusöök ei lõppe kunagi.
Aga lõpeb küll.
Kohe, kui esimene pank laenu tagasi nõuab, variseb kaardimajake kokku.
Me peame kiirustama.
Üks asi on veel.
Aga see on isiklik palve.
Ma tahan midagi ühe sõbra heaks teha.
Kas sa ei arva, et peaksid vaatama,
mis tunne on päeva või paari pärast?
Sel juhul…
Ema.
Ma ei saa sellest terveks.
Ma olen lihtsalt… nii väsinud.
Ma olen pikaks uneks valmis.
Ma räägin arstile.
Ema.
Ma tean.
Ma lihtsalt ei mõista.
Kuidas kõik nii valesti läks?
Ära hakka ennast haletsema.
See pole veel läbi.
Aga ema…
Tüdruk on suremas.
Vaata asja selle nurga alt.
Ma tean,
aga kas sa pole üldse mures?
Miks need inimesed
pärast kõiki neid aastaid meie ellu tungivad?
Solomon on hea poiss.
Kasvatasime teda hästi…
Kas Noad ei kasvatatud hästi?
Vaata, mis temaga juhtus.
See, et me neid armastame, ei tähenda, et me neid tunneme.
Kas te teadsite, et teie mees osaleb
Jaapani ametiühingute keskliidu töös?
Mis see on?
Kas olete lugenud või kirjutanud valitsusvastast kirjandust?
Ma…
ei oska lugeda ega kirjutada.
Kas te olete osalenud keisri vastu meelestatud koosolekutel?
Ma pole kunagi koosolekutel käinud.
Enne tänast polnud ma selliseid sõnu kuulnudki.
Ometi olete agitaatoriga abielus.
Mees, keda ma tunnen…
on abikaasa,
isa,
pastor…
ja hea mees.
Anna andeks.
Ma ei tea, miks ma sedasi räägin.
Ema?
Arvad, et ma laseksin Solomoniga nii juhtuda?
Hull oled või?
Solomon pole sinu vend.
Ja sellel, mis siis juhtus,
ei luba ma korduda.
Lähme.
Varsti hakkab mõjuma.
Viie või kümne minutiga.
Palun kutsuge, kui mind vajate.
See ei hakka mind vaadates külge.
Ta ei mõelnud seda halvasti.
Mõju on tunda viie või kümne minuti pärast.
Tulen teid siis vaatama,
aga kui midagi vajate, vajutage seda.
Siis tulen kohe.
Kas on veel midagi?
Aitäh.
Solomon…
Kus ta on?
Millal ta tuleb?
Noa.
Issi!
Noa! - Aitab!
Issi! - Jää vait!
Noa! - Issi!
Laske mu isa lahti!
Noa!
Issi! Issi!
Ärge viige mu isa ära! Ta ei tohi minna!
Issi, ära mine!
Sa ei tohi ära minna!
Issi!
50 aastat on möödas sellest, kui asteroid viimati nii lähedale tuli.
Trajektooril Päikese poole
möödus asteroid Maast 800 000 km kauguselt.
Teadlaste hinnangul liigub asteroid
kiirusega 75 000 km/h…
Mida te teete?
Teil on haigla direktori allkirjaga dokumendid.
Jah, aga kuidas te…
Vahet pole.
Sa lähed reisima. Valmis?
Ma tahan minna. - Kuhu sa lähed?
Mis jutt see on?
Ettevaatust!
Mida ta teeb? Võta hoog maha!
Sa jooksed liiga kiiresti!
Hawaii.
Emme!
Ema…
Ma jään magama.
Ilusaid unenägusid.
Mu väike Hana.
Ilusaid unenägusid.
Mina hakkan nüüd kõige eest hoolitsema.
Ära muretse.
Ma pidasin seda uuri needuseks.
Aga nüüd mõistan,
et see uur päästis meie pere.
Võibolla päästab see ka sinu.
Seda ma loodan.
MATEMAATIKA 6. KLASS ÜHISKONNAÕPETUS
Mis koertega on?
Viige nad ära!
Ajate terve tänava üles.
Sunja,
mis see on?
Sa teed kimchi't?
Aga miks nii palju?
Pooled panen hapnema,
pooled viin turule.
Ma loodan, et seal tahab keegi värsket kimchi't.
See ei rõõmusta teda.
Mis valikut meil on?
Palun saa aru.
Arvad, et ma ei leia uut tööd?
Selles on asi, eks ole?
Et te teaksite, mul on rehvitehases otsad sees.
Muidugi me teame, et leiad uue töö.
Sunja plaanib seda kindlasti ajutise tööna.
Ma ei taha kedagi solvata. Saad ju aru.
Aga raha ei tule kuskilt
ja meie säästud saavad mõne päeva pärast otsa.
Ma pean poiste peale mõtlema.
Arvad, et mina ei mõtle?
Arvad, et mind ei muserda teadmine,
et mu väikevend on vanglas?
Ta on vanglas!
Need poisid ei jää nälga, isegi kui pean kerjama või laenama.
Mitte minu majas.
Siis luba mul aidata.
Sest kui ma midagi ei tee…
See abituse tunne on talumatu.
Mis nägu see olgu?
Kas sa kooli ei lähegi?
Kui ma sinu vanune olin,
polnud meil kooli jaoks raha.
See on privileeg. Ära pea seda loomulikuks.
Kes sa oled?
Miks sa siit kõnnid?
Saab ka otse.
Kust sa tead, kus mu kool on?
Ma tean paljusid asju.
See kaitseb mind.
Ära seda unusta.
Minu isale meeldis see tee.
Mispärast?
Selle tänava lõpus on ühel vanal naisel klaver.
Ta mängib igal hommikul, kui kooli läheme.
Minu isale meeldis seda muusikat kuulata.
Kas sa oled Kanto maavärinast kuulnud?
Sa peaksid vastama, kui täiskasvanu küsib.
Ei.
See oli enne sinu sündi.
Hirmus maavärin.
Nii suur, et see jagas meie maailma selleks, mis oli enne ja pärast.
Ka mina kaotasin siis oma isa.
Kust sa tead, et mu isa ära viidi?
Õige jah, see kaitse.
Täpselt nii.
Sa õpid kiiresti.
Niisiis, õpi ka seda.
Noa,
ellujäämisest ei piisa.
Ära kuula neid, kes sulle midagi muud räägivad.
Mõtle järele.
Prussakad võivad lihtsalt ellu jääda.
Kas sellest peaks ka meile piisama?
Ole parem kõigist teistest su ümber.
Mitte ainult korealastest, vaid ka jaapanlastest.
Ole nii hea, et sulle ei saa keelata seda, mida väärid.
Üks asi on kindel.
Nad vihkavad su esiletõusu.
Aga ka selle vihkamise kiuste peavad nad sind austama.
Kas sa saad minust aru?
Jah.
Üks asi veel.
Ära kunagi tagasi vaata.
Ainult ette.
Alati ette.
Mine nüüd kooli ja pühi see sünge pilk näolt.
Homme mine otse.
Ainult narrid valivad teise tee.
Noa,
ära ela nagu narr.
Pahasti, et sa üksi lähed.
Kes siis Mozasut hoiab või süüa teeb?
Ära muretse.
Ma saan hakkama.
Ja sina,
täna ära pahandust tee, selge?
Seda nägu vaadata on kõige raskem.
Aga ta kasvab üles teadmises, et teed seda tema pärast.
Et tema ema nägi tema kasvatamisega vaeva.
Vabandust.
Andeks.
Vabandust.
Mida sa teed?
Kao ära!
Kasi siit minema! See hais peletab kliendid minema.
Kao ruttu minema!
Vabandust, olen esimest päeva.
Ära mõtlegi!
Vii oma haisev käru minema!
Tahad, et mu poeg pissib sisse?
Vabandust.
Neiu, tulge siia!
Siia.
Siin võib müüa.
Aitäh! Palun tulge jälle.
Tulge vaadake!
Kaks ühe hinnaga!
Palun tulge jälle.
Astuge läbi! Müüme vinnutatud liha!
Tere tulemast!
Palun tulge maitsma.
Kimchi. Värske kimchi!
Tulge maitsma.
Linna parim hind!
Kimchi! Müün värsket kimchi't!
Palun maitske!
Kes soovib kimchi't?
Värskelt tehtud! Tulge maitsma!
Kas olete kimchi't maitsnud?
Värskelt tehtud! Palun maitske!
Kas te kimchi't soovite? Väga odav!
Proovige ühe korra. Võtke maitsta!
Kimchi't soovite?
Linna parim kimchi!
Kimchi't olete saanud?
Täna on erihinnaga!
Kimchi! Värske kimchi!
Palun maitske!
Osaka parim kimchi!
Aitäh, aitäh!
Kas olete kimchi't maitsnud?
Värskelt tehtud! Palun maitske!
Astuge läbi!
Linna parim kimchi! Pettuma ei pea!
Tulge maitsma.
Linna parim kimchi!
Maailma parim kimchi! Astuge läbi!
Maailma parim kimchi!
Minu ema eriretsept!
See on minu kodumaa toit!
KOLONIAALAJAL KOLIS JAAPANISSE ÜLE 2 MILJONI KOREALASE.
JAAPANI VALITSUS TÕI 800 000 KOREALAST
RIIKI TÖÖJÕUKS.
ENAMIK NEIST NAASIS KODUMAALE
II MAAILMASÕJA LÕPPEDES.
AGA 600 000 JÄID JAAPANISSE JA NEIST SAID KODAKONDSUSETA INIMESED.
KOHE NÄETE SELLISTE NAISTE LUGUSID.
NEMAD PIDASID VASTU.
JAAPAN
Me tulime siia, kui olin umbes 18.
Mina olin 13-aastane.
Me tulime laevaga.
Mitte lennukiga.
Ma olen siin 22-aastane, päris noor.
Ma tulin Jaapanisse 20-aastaselt pärast abiellumist.
Ma tulin üksinda Koreast.
Olin täitsa üksi.
Ma aina nutsin ja nutsin. Palju sain nutta.
Ma tulin siia 11-aastaselt, tööle hakkasin 13-selt.
Mul oli kurb elu.
Mul on keeruline teiste inimestega lahke olla.
Mõtlen vahel,
kas seepärast, kuidas üles kasvasin.
Ma kannatasin siin kangesti.
Mulle ei meeldi praegu neist asjadest mõelda, aga…
ma siiski mõtlen paljudest asjadest.
Ma nägin surnud inimesi.
Ma olin alles väike tüdruk.
See oli sõja ajal.
Sõjaväepolitsei tuli ja haaras kinni pikkade juustega tüdrukute hobusesabadest
ning vedas nad juukseid pidi kaasa.
Ma nägin, kuidas seda tehti.
Meil vedas, kui saime kapsast süüa.
Aga meil kästi see neile anda, sest see kuulus keisrile.
Mitte miski polnud päriselt sinu oma.
Me sõime kõik kimchi't.
Meil polnud midagi süüa,
seega sõime palju kimchi't.
Meie riisikaussides oli vähe toitu
ja kõht ei saanud kunagi täis.
Pöörasime oma riisikausid tagurpidi, et vaadata, kas on veel midagi.
Sedasi elasime.
Nüüd on elu liiga luksuslik.
Ma ei osanud üldse jaapani keelt.
Mul oli väga raske.
Mulle ei meeldi seda öelda,
aga mu lapsed ei suutnud Koreas elada.
Ma lasin neil Jaapani ühiskonda sisse sulada.
Kas olete eluga Jaapanis harjunud?
AJALOOLASE JACKIE KIM-WACHUTKA HÄÄL
Ma olen sellega nüüd harjunud.
See oli raske.
Nüüd on see minu kodulinn.
Ma ei saa Koreasse sõita. Ma ei saa minna oma kodumaale.
Nii et nüüd on see minu kodulinn.
See kõik on unenägu.
See on unenägu. See on unenägu.
Nüüd on kõik unenäod.
Ma olin siis nii noor.
Nojah…
See oli mu elu parim aeg.
Miks te seda arvate?
Sest kõik olid lähedal.
Kui vana te olete?
Ma olen 98-aastane.
Ma olen 85-aastane.
Ma olen 80…
Ei, 90.
Kas ma olen 98?
Võibolla 99?
Ma olen 93-aastane.
Sünniaasta?
1917.
Ma olen 92.
Ma sain hiljuti saja-aastaseks, mulle korraldati pidu.
Seepärast olengi selline.
Ma olen vist 95-aastane.
Härja aastal sündinud.
Ma valisin selle elu ise ja mul polnud raskusi.
Ma otsisin endale ise oma tee ja ma ei kahetse üleüldse,
et ma just sellise tee valisin ja seda mööda kõndisin.
Minu poeg näeb kõvasti vaeva.
Mul on hea minia ja head lapselapsed.
Kõik kutsuvad mind vanaemaks, nii et olen tänulik.
Teil on väga särav naeratus.
Arvate, et keegi tahab mind veel pruudiks?
Minu naeratus, ütlete. Minu naeratus…
Kindlasti oli väga igav jutt, aga aitäh kuulamast.
Tõlkinud Janno Buschmann